**Fluturele din Fantana**

*Adim27*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu, fluturele-alunec în fântână.

Ce spaimă hâdă-n trupul meu, plăpândul!

N-am timp să-mi chinui timpul întrebându-l

Ce vaier lung pe-antene se îngână!

N-am cal de foc pe care, adăpându-l,

Să-l fac să urce-n slăvi pe ghizduri până

Și-ar împietri copita pe o rână,

Ca să ţâşnească-n aer pur cu gândul.

Ce–i până jos, ce tihnă necurată,

Unde e luciul, unde-i un năvod,

Să frâng în el căderea doar o dată?

Nu tremură nimic sub lânced pod...

Pe fund nu-i apă, nu e nici o pată...

Plonjez în gol şi mă strivesc de glod.